Eiropas Parlamenta rezolūcija par Eiropas Savienības 2006. finanšu gada budžeta grozījuma Nr. 3/2006 projektu, III iedaļa - Komisija, VIII iedaļas B daļa - Eiropas Datu aizsardzības uzraudzītājs (11297/2006 - C6-0239/2006 - 2006/2119(BUD))



Oficiālais Vēstnesis 306 E , 15/12/2006 Lpp. 0273 - 0274



P6_TA(2006)0376 Budžeta grozījuma Nr. 3/2006 projekts Eiropas Parlamenta rezolūcija par Eiropas Savienības 2006. finanšu gada budžeta grozījuma Nr. 3/2006 projektu: III iedaļa — Komisija, VIII iedaļas B daļa — Eiropas Datu aizsardzības uzraudzītājs (11297/2006 — C6-0239/2006 — 2006/2119(BUD)) Eiropas Parlaments, - ņemot vērā Eiropas Kopienas dibināšanas līgumu un jo īpaši tā 272. panta 4. punkta priekšpēdējo daļu, - ņemot vērā Eiropas Atomenerģijas kopienas dibināšanas līgumu un jo īpaši tā 177. pantu, - ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [1], un it īpaši tās 37. un 38. pantu, - ņemot vērā Eiropas Savienības 2006. finanšu gada vispārējo budžetu, ko galīgā variantā pieņēma 2005. gada 15. decembrī [2], - ņemot vērā Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu [3], - ņemot vērā Eiropas Savienības 2006. finanšu gada provizorisko budžeta grozījuma Nr. 3/2006 projektu, ko Komisija iesniedza 2006. gada 22. maijā (SEC(2006)0633), - ņemot vērā budžeta grozījuma Nr. 3/2006 projektu, ko Padome sagatavoja 2006. gada 11. jūlijā (11297/2006 — C6-0239/2006), - ņemot vērā Reglamenta 69. pantu un IV pielikumu, - ņemot vērā Budžeta komitejas ziņojumu (A6-0283/2006), A. tā kā budžeta grozījuma Nr. 3/2006 projekts ietver četras atšķirīgas daļas, t. i., Eiropas GNSS uzraudzības iestādes stiprināšana, Eiropas Aviācijas drošības aģentūras un Eiropas Aģentūras operatīvās sadarbības vadībai pie ES ārējām robežām personāla palielināšana un Eiropas Datu aizsardzības uzraudzītājam paredzēto apropriāciju palielināšana; B. tā kā Komisija savā provizoriskajā budžeta grozījuma Nr. 3/2006 projektā ierosināja šīs papildu vajadzības finansēt, paredzot pašu resursu palielinājumu EUR 3604545 apmērā; C. tā kā Padome savā budžeta grozījuma Nr. 3/2006 projektā ir nolēmusi visus ierosinātos palielinājumus segt, izmantojot tikai līdzekļu pārcelšanu; D. tā kā Padome jo īpaši vēlas Eiropas Datu aizsardzības uzraudzītāja papildu vajadzības finansēt, samazinot administratīviem izdevumiem paredzētās saistības un maksājumus budžeta Komisijas iedaļā, kas atbilst 2000.—2006. gada finanšu plāna 3. izdevumu kategorijai; E. tā kā Parlaments piekrīt Komisijas deklarācijai par budžeta grozījuma Nr. 3/2006 projektu tajā ziņā, ka tas varētu radīt bīstamu precedentu visām institūcijām, jo tā nolūks ir budžeta izpildes laikā finansēt vienas institūcijas administratīvos izdevumus, pārceļot vajadzīgās apropriācijas no citas institūcijas budžeta, 1. atbalsta Komisijas budžeta grozījuma Nr. 3/2006 provizoriskajā projektā ierosināto līdzekļu palielinājumu Eiropas GNSS uzraudzības iestādei, Eiropas Aviācijas drošības aģentūrai, Eiropas Aģentūrai operatīvās sadarbības vadībai pie ES ārējām robežām un Eiropas Datu aizsardzības uzraudzītājam; 2. tomēr uzskata, ka pašreizējā budžeta gada posmā ir pārāk agri minētajās pozīcijās paredzēt vajadzīgos palielinājumus, samazinot līdzekļus citās pozīcijās, kuras 2006. gadā vēl var pilnībā īstenot; 3. tādēļ noraida Padomes nodomu segt pieprasītās papildu apropriācijas, izmantojot līdzekļu pārcelšanu, un jo īpaši kompensēt Eiropas Datu aizsardzības uzraudzītāja prasīto palielinājumu, samazinot budžeta Komisijas iedaļu; 4. uzdod tā priekšsēdētājam nosūtīt šo rezolūciju Padomei un Komisijai. [1] OV L 248, 16.9.2002., 1. lpp. [2] OV L 78, 15.3.2006. [3] OV C 172, 18.6.1999., 1. lpp. Nolīgumā jaunākie grozījumi izdarīti ar Eiropas Parlamenta un Padomes Lēmumu 2005/708/EK (OV L 269, 14.10.2005., 24. lpp.). --------------------------------------------------